PROJEKTEERIMISTINGIMUSED 012/18
	09	.	 03	.	2018	a.	

1.	Ehitustegevuse liigi täpsustus: Ehitise püstitamine.
2.	Projekteerimistingimuste andja 
Asutus: Kohila Vallavalitsus; asutuse registrikood: 75018851;
ametniku nimi: Sille Rõõmus; ametniku ametinimetus: vallaarhitekt.
3.	Taotluse andmed
Liik: detailplaneeringu kohustuse puudumisel; 012/18; Kuupäev 15.02.2018.
4.	Projekteerimistingimuste sisu ja põhjendused:
4.1.	Projekteeritav objekt: Aiamaja laiendamine, ehitusala vastavalt skeemile lisa 2;
4.2.	Katusekalle 20-50º; Katuseharja suund: vaba;
4.3.	Hoonestusviis vastavalt üldplaneeringule: väikeelamute ala;
4.4.	Jäätmekäitlus; lahendada normikohaselt oma krundil. Komposter ei tohi naaberkinnistutele olla lähemal kui 2 m. Seletuskirjas kajastada bio-, olme- ja ehitusjäätmete käitlust. Lisada jäätmeveolepingu number;
4.5.	Juurdepääs krundile:  üldmaalt;
4.6.	Parkimine: lahendada omal katastriüksusel vähemalt 2 parkimiskohta (kaasa arvatud parkimiskoht hoones);
4.7.	Piirdeaia rajamisel järgida naaberkruntide piirdeaia kõrgusjoont (maksimaalne kõrgus 1,6 m). Mitte rajada massiivpiirdeaeda (müüri, planku);
4.8.	Arhitektuur: piirkonna hoonestuslaadile sobiv, piirkonna arhitektuurset kvaliteeti
parandav;
4.9.	Ümarpalgist ehitiste ja ehitise osade rajamine ei ole lubatud. Frees-, lamellpalgist ja rõhtprussidest ehitised (sh väikeehitised) on lubatud ilma nurgakonsoolideta ja lühinurk tapp ühendustega, mis kaetakse vertikaalsete piirdeliistudega;
4.10.	Välisviimistlus: kasutada looduslikke materjale, näiteks puit, kivi, krohv vms. Vältida matkivaid materjale. Vaadetele lisada välisviimistluse kirjeldus; 
4.11.	Kohila Vallavolikogu 29.09.2015 aasta määrusega nr 13 on kinnitatud Kohila valla ühisveevärgi ja –kanalisatsiooni (ÜVK) arengukava aastateks 2016-2027, mille kohaselt rajatakse ka kinnistu piirile ÜVK liitumispunkt. Seoses sellega kooskõlastatakse hetkeseisuga puurkaevude asukohad ÜVK piirkonnas maksimaalselt kolmeks aastaks;
4.12.	Veevarustus ja kanalisatsioon enne ÜVK valmimist: lokaalsete süsteemidega (kaevul näidata hooldusala), esitada kogumismahuti sertifikaat, ühisvõrkude valmimisel kohustus liituda viimastega;
4.13.	Vertikaalplaneerimine, sadeveed ja drenaaž: lahendada katastriüksuse piires;
4.14.	Välise tuletõrje veevarustuse tagamisel ehitistele lähtuda Eesti Standardist EVS 812-6:2012/A1:2013 “Tuletõrje veevarustus” ja siseministri 30.03.2017 määrusest nr 17 “Ehitistele esitatavad tuleohutusnõuded ja nõuded tuletõrje veevarustusele”;
4.15.	Katastriüksuse piirile lähemale kui 4 meetrit võib hooneid projekteerida naaberkinnisasja omanike omavahelisel kirjalikul kokkuleppel, kus peab olema fikseeritud, et naaberkinnisasja omanik(ud) on teadlik(ud) nende katastriüksusele seatavast tuleohutuskujast tulenevast kitsendus(t)est ja/või tuleb tule leviku piiramine naaberehitistele tagada ehituslike või muude abinõudega (lähtuda EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus” punktist 12 - Tule leviku takistamine naaberehitistele);
4.16.	Naaberkruntide omanike arvamused peavad olema üheselt mõistetavad ning sisaldama tööde/kõrguste/kauguste/tüüpide loetelu, millega ollakse nõus, samuti arvamuse avaldaja andmed (kinnistu aadress, arvamuse avaldaja nimi ja perekonnanimi) ja arvamuse avaldamise kuupäev.
5.	Projekti vormistus:
Projekti koosseis ja vormistus vastavalt majandus- ja taristuminister 17.07.2015 määrusele nr 97 „Nõuded ehitusprojektile“ sätestatud eelprojekti staadiumile. Lisada asukoha skeem (mõõduta, lähedal olevate asulate  ja põhiteede võrgu ära näitamisega) ja aerofoto, fotod krundist, sellel olemasolevast hoonestusest ja ümbritsevast miljööst, ehitisregistri väljavõte, katastriüksuse plaan, geodeetiline alusplaan dwg ja pdf formaadis.
6.	Projekti kooskõlastamine: 
6.1.	Eskiisprojekt Kohila Vallavalitsus;
6.2.	Maaomaniku kooskõlastus 
7.	Projekt esitatakse kooskõlastamiseks läbi ehitisregistri:
7.1.	Päästeameti Lääne päästekeskusega kooskõlastamiseks pärast ehitusloa menetluse alustamist, kui ehitise kohta on õigusaktiga kehtestatud tuleohutusnõuded.

Projekt esitada elektrooniliselt läbi ehitisregistri. 
Projekteerimistingimused kehtivad viis aastat.
Projekteerimistingimused ei anna õigust ehitamise alustamiseks.